Kapo de profesoro Doŭel

Kapo de profesoro Doŭel (, [Golova Professora Douela]) estas ruslingva sciencfikcia romano de sovetia verkisto Aleksander Belajev, unu el la plej konataj verkoj de la aŭtoro.

Unua versio (kiel rakonto) estis publikigita en "Laborista gazeto" en 1925. Plena versio estis publikigita samjare en revuo "Tutmonda esploristo". Belajev nomis ĝin memvivpriskriba: li ne povis movi pro malsano kaj deziris rakonti kion povas fari kapo sen korpo.

 Enhavo 
Pariza profesoro-kirurgo Kern kaŝite laboras pri revivigo de homa kapo kaj sukcesas. Lia nova helpantino Mari Loran hazarde eksciis ke liaj sukcesoj estas ligitaj al reviviginta kapo de lia estinta gvidanto kaj konata profesoro Doŭel mortinta je suspektindaj cirkonstancoj. Kern kaŝis ekzistadon de la kapo kaj sklavigas ĝin uzante ideojn de Doŭel por sia laboro.

Sub gvido de Doŭel Kern faras serion da sukcesintaj operacioj: revivigis kapojn de aliaj homoj kaj kunligas unu kun nova korpo. Estinta trinkeja kantistino Brike ricevis korpon de pereinta pro fervoja akcidento aktorino Anĵelika; ŝi deziras forkuri kaj rekomenci vivon. En Riviero kune kun siaj geamikoj ŝi renkontas pentriston Arman Lare kaj la pentristo rekonas korpon de sia malaperinta amikino Anĵelika kun kapo de alia virino. Krome, Arman kaj lia amiko Artur Doŭel de Brike ekscias ke en ejo de Kern ŝi vidis vivan kapon de patro de Artur.

Profesoro Kern samtempe komprenis ke Mari interparoladas kun kapo de Doŭel kaj jam scias pri liaj krimoj. Timante malkaŝiĝon li perforte fordonas ŝin al psikmalsanulejo de doktoro Ravino. La "malsanulejo" fakte estas malliberejo, tie oni per kruelaj agoj psikmalsanigas sanulojn.

Artur Doŭel kun amikoj revenas al Parizo. Kun helpo de alia pentristo — Ŝaub — armite atakas la malsanulejon kaj savas Mari de tie. Tiatempe profesoro Kern jam publike montras sian laboron pri revivigo al scienca komunumo. Mari kun ŝiaj amikoj venas al la kunsido kaj malkaŝas krimojn de Kern. Polico faras traserĉadon ĉe Kern sed senrezulte. Strebante trovi sian parton Artur Doŭel atingas decidon pri nova traserĉado. Ili trovas kapon de Doŭel mortanta: antaŭe Kern venenigis lin; tamen li sukcesis fine malkaŝi la krimojn. Profesoro Kern ne deziras esti kondamnita kaj faras sinmortigon.

 Roluloj 
Ĉefaj roluloj de la romano estas jenaj:
 Kern — profesoro-kirurgo, krimulo
 Mari Loran — kuracisto, lia helpantino
 Ĝon — servisto-nigrulo
 Anĵelika Gaj — pereinta kantistino, ŝia korpo estis uzata de Kern
 Marta-ruĝulino — amikino de Brike
 Ĵan - edzo de Marta
 Loran — patrino de Mari
 Arman Lare — pentristo
 Artur Doŭel — filo de profesoro Doŭel
 Ŝaub — pentristo el Aŭstralio, amiko de Lare
 Ravino — kuracisto-krimulo, estro de psikmalsanulejo
 Kapoj:
 Doŭel — profesoro, kirurgo
 Toma Buŝ — pereinta laboristo, lia kapo estis revivigita de Kern
 Brike — pereinta kantistino el trinkejo, ŝia kapo estis revivigita de Kern

 Filmado 
En 1984 laŭ la romano aperis filmo "Testamento de profesoro Doŭel" («Завещание профессора Доуэля», en rusa lingvo, reĝisoro Leonid Menaker).

 Eksteraj ligiloj 

 Teksto en lib.net ()

Kategorio:Verkoj de Aleksander Belajev
Kategorio:Ruslingvaj romanoj
Kategorio:Sciencfikciaj romanoj
Kategorio:Romanoj de 1925
Kategorio:Parizo en beletro
Doŭel
Kategorio:Fikciaj korpopartoj